da en en en fr de da id da nb da da da da da da da da da da da da en en
Om 1. holdets gevinst og Amjad seks dage - Svanholm Cricketklub
Søndag d. 17. august 2014 kl. 20:42 af Henrik Pfaff
Efter lang sommerferie for hjemmesiden, men ikke for klubben, der har været vært i flere uger med ungdomscricket med mange gæstende nationer, kom både 1. og 2. holdet igen i gen. Både 1. og 2. holdets kampe i sidste weekend blev udsat så det var efterårspremiere, da 1. og 2. holdet – begge ude – mødte Ishøj og AB.
Først om 1. holdet. Uden træner Amjad Khan vandt holdet sikkert – 8 stående gærder – over Ishøj. Markhalvlegen blev dog utvivlsomt mere arbejdsmandsagtig gennemført over 50 overe end hvis Amjad havde været med.
Amjad har fået en samlet karantæne på 6 dage for sine eskapader i Skanderborg-kampen. Det er en karantæne af en længde, som ellers forbeholdes folk, der har slået andre ned på banen med et bat.Den er helt uden proportioner og er i øvrigt behæftet med et utal af formfejl og er naturligvis anket til DCF’s amatør- og ordensudvalg. Blandt formfejlene kan nævnes dokumenterbare dommerfejl under spillet, inhabilitet hos de dømmende og manglende – underretning om indberetning og omskrevede dommerindberetninger. Amjad knaldes for holdets pillen ved en bold, hvis udseende foreningen ikke har fået mulighed for at se !!
Amjad Khans synder foregik før landsholdet tog til Singapore til 4. divisionsturneringen, hvorfra man så gerne ville være rykket op. Indberetningen indløb til DCF dagen efter kampen – altså samtidig med landsholdet tog af sted. Det er ynkeligt. Man vil gerne have ham til at skaffe DK til tops, men man vil også kunne knalde ham, så man kan jorde ham helt bagefter, når det ikke gør ondt på DCF
Først da landsholdet var hjemme fik Svanholm sagen til udtalelse – og blev altså bekendt med, at man ville gå efter struben på Amjad.
I al den tid (ca. 17 dage) gik landsholdsledelsen og sekretariatslederen, der var holdleder, og gemte på denne sag – utvivlsomt fordi man ikke ville risikere noget med Amjads indstilling til landsholdet , hvis han fik nys om, at man ville knalde ham seks dage – eller næsten en halv sæson for diverse skærmydsler med dommerne og gjort ansvarlig for noget pillen ved bolden.
Amatør- og ordensudvalgets kendelse foreligger endnu ikke.
Så Amjad måtte sidde udenfor, da 1. holdet i en arbejdsmandsmarkindsats holdt Ishøj nede på 159/8. Marken var tung, der var intet liv i pitchen og heller ikke meget gennembrudskraft i vore kastere. Der var to debutanter – eller næsten debutanter. Zeshan Khan var med i en elitedivisionskamp for første gang med en hovedrolle. Efter masser af gode indsatser det indlysende valg, da Amjad skulle erstattes. Hans resultat – 1 gærde for 17 – kan der kun siges pænt om. Hamid Shahs spinnere havde mest succes (2/17 på 8 overe), Mads Henriksen fik klø til sidst (2/47 på 10).
Zameer Khan fik ej heller her gang i scoringen, gik ved totalen 27. Mads Henriksen (52 not out) fortsatte med Saif Ahmed (23) til totalen 60, hvor Saif blev grebet ud. Ind til Mads kom Hamid Shah (51 not out) og de to bar halvlegen frem til de passerende 160/2.
Den anden debutant Ichtesham Asif – hvem havde drømt om det. Asif er juniorspiller og med en fortid med højst en 3. holdskamp. Han lå hjemme i sin søde søvn, da han blev ringet op, da Tarandit Singh ikke var dukket op ved nitiden og umulig at få fat i.
Så Asif iklædte sig uniformen og fik sin førsteholdsdebut og standsede alle de bolde, der kom til ham. Singh ringede under kampen at han var blevet syg og havde taget noget noget indisk medicin, så han ikke kunne vågne !!!!
2 holdet manglede sin hovedkaster i Zeshan, leverede alt for mange ekstra og måtte se AB score 228. Bobby Malik 4/57, Waqas Yasin 3/55).